Selles vanuses on vaja otsustavalt silmas  pidada, et füüsiline keha loob endale mõõdupuu selle jaoks, mis on talle kasulik. Ta teeb seda ihade vastava väljaarendamisega. Üldiselt võib öelda, et terve füüsiline keha soovib seda, mis talle kasuks tuleb. Ja kuivõrd on tegemist kasvava inimese füüsilise kehaga, tuleb üksikasjalikult jälgida, millised on terve soovideelu rõõmud ja ihad. Rõõm ja lõbu on jõud, mis kujundavad õigel viisil füüsiliste organite vormid. Mõistagi, et selles suunas võib raskelt patustada, kui last ei asetata õigesse füüsilisse  suhtesse ümbritsevaga. See võib juhtuda eriti toitumisinstinktidega. Vääralt toites võib lapse terved toitumisinstinktid täielikult ära rikkuda, samas kui õige toitmisega saab neid selliselt ala hoida, et ta täpselt, kuni veeklaasini välja, soovib vaid seda, mis talle teatud oludes kasuks tuleb, ja kõik tagasi lükkab, mis talle kahju võib tuua. Vaimuteadus oskab iga üksiku toidu- ja maitseaine kohta kõike öelda, mis selles osas vaatluse alla tuleb, kui teda vaid kasvatuskunsti ülesehitamisele kaasatakse.  Sest vaimuteadus on reaalne teadus ja mitte ähmane teooria, millisena ta praegu võib tänu mõnede teosoofide eksimustele paista.